
MINHAUZENS DUNDAGA




Nolikums „Vērtēšana pēc acumēra”
Vieta:
Dundagas parks (sacensību laukums tiks norādīts sacensību rītā pie disciplīnas pulcēšanās vietas)
Laiks:

2013.gada 3.augusts, saskaņā ar sacensību programmu
Dalībnieki:
Viens pārstāvis no katras komandas
Inventārs: Ierobežots sacensību laukums, no kura sacensību dalībnieki pēc acumēra veic citus mērījumus, sacensību anketa, rakstāmais (visu nodrošina organizatori)
Norise un noteikumi: Pēc tiesneša uzaicinājuma dalībnieki nostājas sacensību laukumā. Tiesnesis izdala sacensību dalībniekiem anketas un informē par sacensību gaitu un noteikumiem. Dalībnieks, saņemot anketu, ieraksta komandas numuru. Ja anketā tas nav norādīts, rezultāts netiek ieskaitīts. Sacensību dalībnieki, izmantojot acumēru, atvēlētajā laikā veic mērījumus (piemēram, nosaka attālumu līdz norādītam objektam, konstrukcijas augstumu, medību trofejas parametrus u.c.). Mērījumus nosaka veselās mērvienībās. Mērījumus salasāmi ieraksta anketā un nodod tiesnesim. Dalībniekiem aizliegts izmantot jebkādas papildierīces, priekšmetus, sazināšanās ierīces, ar rokām aiztikt vērtējamos objektus. Aizliegta jebkāda sazināšanās ar līdzjutējiem vai skatītājiem. Palīgierīču izmantošanas un sazināšanās gadījumā ar skatītājiem dalībnieks var tikt diskvalificēts. 
Vērtēšana: Tiek vērtētas mērījumu kļūdas procentos, tās tiek summētas. Dalībnieks, kuram ir vismazākā kļūdu summa, ir šīs sacensības uzvarētājs. Vienāda rezultāta gadījumā 1. - 3. vietu noskaidrošanai tiek rīkotas atkārtotas sacensības.
Apbalvošana: Tiek apbalvoti pirmo 3 (trīs) vietu ieguvēji

